Green Card (cinta)

:*Iste articlo ye sobre una cinta australo-franco-estausunidense de comedia romantica de l'anyo 1990; ta atros usos, se veiga *'Green card***.

***Green Card*** (títol orichinal en [[Idioma anglés|anglés]], en [[Idioma aragonés|aragones]] ***Carta verda***, estrenada en [[Aragón]] con o titol de ***Matrimonio de conveniencia**') ye una cinta de cine de comedia romantica coproducida por o cine estausunidense, lo cine australiano y lo cine francés estrenada l'anyo 1990, dirichida por Peter Weir seguntes un guión orichinal d'él mesmo, con una banda sonora orichinal de Hans Zimmer, una dirección de fotografía de Geoffrey Simpson, una producción cinematografica d'o mesmo Peter Weir ta las productoras *[[Touchstone Pictures]]*, *[[Australian Film Finance Corporation]]* y *[[Lam Ping]]* y un elenco d'actors d'o cual en fan parte Gérard Depardieu, Andie MacDowell, Bebe Neuwirth, Gregg Edelman, Robert Prosky, Mary Louise Wilson, Lois Smith, John Spencer, Ann Dowd, Larry Wright y Ethan Phillips, entre d'atros.

*Brontë Parrish* ye una horticultora y ambientalista estausunidense que vive en Nueva York y deseya logar un apartamento con un gran hibernadero, ta lo cual amenista lo permiso d'a comunidat de propietarios que consideran imprescindible que sía casada. Por ixo alcuerda un matrimonio de conveniencia con *Georges Fauré*, un immigrant francés que amenista fer a voda ta conseguir una varta verda, ye decir, un permiso d'estancia en Estaus Unius. Ta chustificar l'ausencia d'o suyo aparent mariu en l'apartamento, explica que iste se troba viachando en Africa en fendo fotografías d'a fauna salvache. Tanimientres, bel día los servicios d'immigración estausunidenses li demanan una entrevista ta comprobar a veracidat d'o suyo matrimonio y *Brontë* contacta con *Georges*, que treballaba como cambrero en un restaurant. Iste se troba asinas en l'apartamento lo día d'a entrevista, pero los achents no quedan convencius y lis dan cita en as suyas oficinas bels días dimpués ta continar con as comprobacions. Como consecuencia, *Georges* s'instala en l'apartamento y toz dos dedican tiempo a conoixer os datos de l'atro que lis pueden preguntar os servicios d'immigración, pero ixo tamién fa que se conoixcan fundament l'uno a l'atro y sobretot que vecins, amigos y la familia de *Brontë* sepan d'a existencia de *George* y, encara que a amigos y familia la mesacha explica que son nomás que amigos, toz creyen que entre éls bi ha bella relación mas funda.

*Green Card* s'ambienta en a suya epoca actual (1990) en Nueva York (Nueva York) y las suyas escenas se filmoron en ixa mesma ciudat.

Se tracta d'una cinta que ha recibiu bels premios y noinacions, en destacando una nominación a lo Premio Oscar a lo Millor Guión Orichinal en 1991 en a 63<sup>ena</sup> edición d'os Premios Oscar; una nominación a lo Premio BAFTA a lo Millor Guión Orichinal en 1992 en a 45<sup>ena</sup> edición d'os Premios BAFTA; y dos Premios Globos d'Oro (Millor Cinta de Musical u Comedia y Millor Actor de Musical u Comedia) y una nominación (Millor Actriz de Musical u Comedia) en 1991 mientres a 48<sup>ena</sup> edición de ditos premios.

## Elenco

## Se veiga tamién
* Cine en 1990.
* Cintas de 1990.

## Referencias

## Vinclos externos
*  ''Green Card'' en Internet Movie Database.
*  ''Green Card'' en Box Office Mojo.